Ŝajnas je mensogo, ke post 44 jaroj ni sukcesis denove briligi nian regionan movadon 
per la plej gravaj eventoj nialandaj. De la 19-a ĝis la 23-a de Julio ĉijara, okazis niaurbe en FAPA 
— Faculdades Porto-Alegrenses — la 40-a Brazila Kongreso de Esperanto kaj la 25-a Brazila 
Esperantista Junulara Kongreso. Kurioze ni diras post 44 jaroj, ĉar en 1961, PortoAlegre sidejis 
unuafoje brazilan kongreson, kies numero estis la 17-a. 


Oficiale registrite, la nombro de partoprenantoj en ambaŭ eventoj atingis 357 homojn, 
sumo konsiderinda, surbaze de tio, ke nia |tato situas en la ekstrema sudo brazila kaj same de 
tio, ke la kongresanoj bezonis alfronti vere frostran semajnon. Interesas mencii, ke malgram 
esti naciaj aranĝoj, ni kalkulis je la plezuriga ĉeesto de reprezentantoj venintaj el kvin landoj, 
nome Usono, Ĉinio, Germanio, Argentino kaj Urugvajo. Plifoje ni konstatis, ke Esperanto bonege 
praktike funkcias. 


Pri la programo, ni povas fiere aserti, ke ĝi estis bunta 
je varieco, ebligante al la tieaj ĉeestantoj elekti erojn pri 
literaturo, lingvo, astrologio, historio movada, informadiko, 
instru-metodoj, arto, danco i.a. La Ĝenerala Asembleo de BEL 
ankaŭ oportunigis gravajn pridiskutojn nacivalorajn al E- 
movado, kaj multaj nepraj decidoj estis balotitaj, favore al la 
strukturigo kaj fortigo de niaj institucioj ĉiusektoraj. Egal-rajte 
ni emfazu la realiĝon de la ekzamen-sesioj de BEL, kiuj kunprovis 
la Esperantan konon de pluraj samideanoj kaj montriĝis ega 
paŝo konduke al la oficiala rekono de Esperanto parte de la Edukaj Msmealo, 


Bone, estus enorma majusteco, se ni fuĝus al la respondeco valorigi ĉiujn, kiuj sindoneme 
kaj penige ne mezuris klopodojn kunhelpi al la efektivigo de niaj plensukcesaj Kongresoj. 
Elstarigante tiujn ulojn, ni aplaŭde gratulas al LGcia Maria Marder Gomes da Silva (rete fam- 
konata kiel Karesema) — 1-a Sekretariino de LKK, kiu surŝultrigis grand-parte de la kongresaj 
taskoj, dediĉante siajn forton kaj tempon por ĉion enordigi kaj teni altkvalite; al Jorge Reinaldo 
Zaghetto — Vic-prezidanto de LKK- kaj Zelia da Silva Zaghetto — 2-a Sekretariino de LKK- 
same fervoraj kunlaborantoj, kiuj kaj kaŝe kaj publike elmontris siajn talentojn divers-fakajn; al 
Julinha Zoraide Feijo — Prezidantino de LKK- kaj sia filo Nilton Salgado Pereira Filho, kiuj 
kompetente kaj sindone laboris por la okazigo de nia belega Solena Malfermo kaj por la 


diskonigo de la aranĝoj per radio, TV- 
kanaloj, gazetoj i.a.; al Renato Pereira, kiu 
profesie kaj detaleme preparis la kongresan 
afiŝon, krom sia apoglaboro dumkongresa; 
al Luiz Portella, samideano kiu senpage 
cedis spacon el sia retpaĝo por oficiale 
disponigi informojn pri la eventoj; al Carlos 
Dionel Luiz Machado, pro sia ege 
kompetenta laboro pri transportado de 
materialoj plurspecaj, pri kunordigo de la 
teko-preparoj kaj pri la tre ŝika organizado 
de la akceptejo, kiu trafe faris sian rolon 
per same kompetenta kaj altvalora skipo 
de gamaj movadanoj; al Maria Elisabeth 
Gomes Diehl, kunhelpantino, kiu beligis la 
tutan etoson de la kongresejo per siaj artaj 
manlaboraĵoj; al Tereza Jorgelina da Silva 
Jobim, estimata laborantino, kiu 
respondecis pri la ordigo de la labor- 
ĉambroj kaj provizo de koncernaj aparatoj 
laŭbezone; kaj fine al ĉiuj, kiuj silente skipe 
kontribuis kaj prizorgis la minimumajn 
detalojn neprajn al la perfekteco de la tuto. 
Homarane elkoran dankon! 


Laste, sed ne malpli ĉefe kaj grave, 
ni dankegas la instituciajn apogojn de GEA 
(Ĝaŭĉa E-Asocio) kaj BEL (Brazila E-Ligo). 
GEA, pere de la bonvolemo kaj laboremo 
de la tiama Prezidantino Hilda Pinto, estis 
la kerna spaco, kiu afable kaj agrable nin 
ĉiuj ricevis, kaj el kie konkretiĝis la belegajn 
okazintaĵojn de ni ĝuitajn. Sam-skale ni 
direktas niajn dankojn al BEL kaj sia nuna 
estraro, reprezentata de la Prezidanto Prof. 
Pedro Jacintho Cavalheiro. La kunaŭspicio 
de BEL kaj la senĉesaj streboj de Prof-ro 
Pedro favore al la estigo de la Kongresoj 
estis ankaŭ senkompare gravaj, ĉar 
kontraŭe niaj propraj klopodoj iĝus vanaj. 


Karegaj kun-ŝtatanoj, ni venkis la 
barojn! Gratulon al ni ĉiuj, kiuj havas 


Esperanton kiel nian propran viv- 
standardon! 


“ Kreola Flamo” 
Ivo Sanguinetti 
Ĉiujare dum la 13-a de septembro, 
okazis la translokiĝon de la “Kreola 
Flamo” (Chama Crioula) al registara 
Palaco de Sud-Riogrando, unu 
semajno antaŭ la mermoriga dato de 
la “Farrapa Revolucio”. Pri la apero 
de la unua “Flamo”, mi prenas la 
liberecon rakonti singularan kaj 
pitoreskan okazintaĵon, kiun mi 
trapasis. Partopreninte en 1947 de 
la Departamentoj de “Tradigoes 
Gaŭchas” kaj Esperanto de la 
Kolegio dugrada “Julio de 
Castilhos”, mi kaj kolego Rubens 
Xavier estis komisiitaj deĵori la tutan 
nokton. La noktomezon de tiu tago, 
staris granda homamaso ĉirkaŭ de 
la simbola “Brulejo de la Patrujo” en 
la “Farroupilha Parko”. Nia 
samklasano  Paixao Cortes, 
ĉevalirante kun du akompanantoj 
trairis la multegon kaj, kunportante 
lignan tenilon, ĉifone ŝnurigita 
kaj ŝmirita per kerozeno, rikoltas la 


fajran torĉon de sur la supro. Jen 
eksonas la hufofrapadon de la ĉevaloj 
tra la avenuo “Joao Pessoa”. La “Kreola 
Flamo” daŭris flamigita en la Lernejo 
dum dektri tagoj kaj estis estingita 
dum la noktomezo de la 20-a de 
septembro. Post la foriro de la gaŭĉa 
el “Julinho” (karesa nomo de la 
kolegio), ĉirkaŭ la unua frumateno, 
la pordegoj de kolegio estis fermitaj 
per ŝlosiloj. Nur restis du personoj 
interne: mi kaj kolego Xavier. Nia grava 
misio estis gardi “Kreolan Flamon” ĝis 
la oka horo matene, kiam venos 
anstataŭigo. En la deĵora loko ni kaŭris 
sendormece, kaj malkonforte, sub 
ŝtuparo. — Ĉu mi parolis pri pitoreska 
epizodo ?! Estas plibone difini ĝin kiel 
tragikomika ... Okazis ke meze de la 
frumateno, proksime de la 5-a horo, 
mi atentis ke la flamo de la torĉo 
komencis trem-lumeti, malalteti, 
ekmontrante ĝian intencon foriri. Ni 
reagis irante al ĉiuj anguloj de la 
lernejo traserĉante neprofiteblajn 
paperojn, ĉifonaĵojn, kaj kio ajn por 
conservado de la flamo vigla. Mia 
kolego havis la feliĉan ideon: dum mi 
klopodis prepari pecetojn da paperoj 
por ebligi la daŭrigon de la fajro tre 
ŝpareme, li eksaltis la kradojn de 
“Julinho” kaj brueme vekadis la 
mercereajn mastrojn, najbare de la 
lernejo. Mi memoras ke mi preskaŭ 
konsideris finita nian mision, meze de 
cindroj kaj fumoj, sed multe 
pligrandigis nian civitanan ardecon 
antaŭ la alveno de la kerozeno savanta, 
konservante la Flamon viva ! 


La Bovo-ĉaristo 


Estas la pacienco vojaĝanta 

Neniam en la vivo li pensis pri urĝeco 
Malrapide li marŝas sur vojo inkli- 
nanta, 

Malrapide li subiras kun trankvileco... 


Ĉiam malrapide en tiu vojaĝo lanta 

Li vojaĝas, vojaĝas, kun daŭra soleco, 
Sub varma suno, sub vento malvar- 
miganta, 

Li marŝas tiele, ĉiam tiele, sen urĝeco 


l'animo plorĝemojn de ĉareto 

Kaj estas flegmema pro malfavora 
kondiĉo, 

Eĉ se lin atingas granda malfeliĉo ... 


Dum lia senfina veturado — jen la 
certeco — 

Li memorigas la vojaĝon konstantan 
de l'saŭdado 

Kunportante al nuna tempo... la 
Pasintecon 

La Papoj kaj Esperanto 


“ Mi aŭguras al Esperanto en la es- 
tonteco de la civilizacio, rolon simi- 
lan al latino en la Mezepoko. Mi de- 
ziras ke la universala idiomo estos, 
kiel dum pluraj jarcentoj, la “lingvo 
de Lacio” paciga instrumento kaj de 
unuigo inter la popoloj”. 

Papo Pio XII 
“ Mi rekonas la utilecon de Esperanto 
por konservi la unuigon inter la kato- 
likoj de la mondo. 

Papo Pio X 
“ Esperanto estas la universala lingvo 
de nia epoko” 

Papo Johano XXIII 


Ĝaŭĉa Polpodiroj 


Glata kiel bufa ventro 

Koketa kiel juna ansero 

Konfuzita kiel blindulo meze de 
pafado 

Konfuzita kiel hundo en procesio 
Lekita kiel ĵusnaskita bovido 
Perpleksa kiel blato en kokejo 
Multnova kiel formikeja translokiĝo 
Naĝema kiel grizmakula ĉevalo 
Nigra kaj malpura kiel konscienco de 
butikisto 

Multkolora kiel pantalono de turko 


Infano Petola 1... 
Infano petola 
vivanta ja sola 

Vi estas izola 

pro vivo kontrola 


Infano petola 

de ĉarmo korola 
beleco simbola 
kaj menso scivola 


Infano petola 
Kun volo parola 
Ardega kaj bola 
Kaj tre hiperbola 


Infano petola 

Vi estas ja mola 
Kun amo consola 
Kaj emo kaĵola 


Infano petola 
vi estas simbola 
de vivo tavola 
kaj gento popola 


Infano petola 

La sorto pendola 

Vin trafis tombola 
pro vivo kapriola 


Infano petola 
vi estas idola 
kaj tre monopola 
pri sorto plenvola 


